pythainlp/thai_wikipedia_clean_20230101 huggingface dataset:
โดยทั่วไปที่พักประเภทโอสตัลมักจะมีห้องนอนส่วนตัว และบางครั้งมีห้องพักว่างให้เช่าทั้งแบบระยะสั้นและระยะยาว ปกติจะมีเครื่องนอนและผ้าเช็ดตัวให้ เว้นแต่จะเป็นการให้เช่าห้องพักอาศัยระยะยาว ในกรณีนี้จะถือว่าแขกเป็นผู้พำนักและจะไม่ได้รับการทำความสะอาดห้องและบริการอื่น ๆ บ่อยครั้งแขกต้องใช้ห้องน้ำส่วนกลาง แต่ห้องพักในโอสตัลหลายแห่งก็มีห้องน้ำในตัวไว้บริการ
โอสตัลพบได้ทั่วไปในสเปนและยังพบได้ในเม็กซิโก อเมริกากลาง อเมริกาใต้ และแคลิฟอร์เนีย โดยมีการบริหารจัดการในลักษณะธุรกิจอิสระของครอบครัวและมีส่วนร่วมอย่างเข้มแข็งกับชุมชนท้องถิ่น
"โอสตัลเรซิเดนเซีย"  มีลักษณะเช่นเดียวกับโอสตัล แต่โดยทั่วไปจะไม่มีร้านอาหารบริการตัวเองหรือพื้นที่ที่แขกสามารถซื้อและรับประทานอาหารได้
ความแตกต่างจาก "ฮ็อสเทิล".
แม้ว่าคำ "โอสตัล"  จะคล้ายกับคำ "ฮ็อสเทิล"  ในภาษาอังกฤษ แต่คำสองคำนี้มีความหมายสื่อถึงที่พักแรมต่างชนิดกัน "ฮ็อสเทิล" (หรือ "หอพักสงเคราะห์") หมายถึงที่พักแรมที่ผู้เข้าพักต้องใช้สิ่งอำนวยความสะดวกร่วมกันซึ่งโดยทั่วไปอยู่ในหอนอน ในขณะที่ "โอสตัล" หมายถึงที่พักแรมที่ดำเนินกิจการโดยครอบครัว พบได้ทั่วไปในสเปนและประเทศที่พูดภาษาสเปนอีกไม่กี่แห่ง
ในเม็กซิโก "โอสตัล" เป็นเพียงคำเรียกในภาษาสเปนของ "ฮ็อสเทิล" กล่าวคือ ที่พักแบบโรงแรมราคาถูกที่ปกติจะมีหอนอนรวมกันหนึ่งหรือสองห้องพร้อมเตียงสองชั้น เหมาะสำหรับนักท่องเที่ยวสะพายเป้ วัยรุ่น และผู้ที่มีงบสำหรับที่พักน้อย อย่างไรก็ตาม โรงแรมทั่วไปบางแห่งจะเพิ่มคำ "โอสตัล" ไว้ในชื่อโรงแรมด้วยเพื่อดึงดูดลูกค้า
โอสตัลได้รับการจัดประเภทจากหนึ่งถึงสามดาว ต่างจากฮ็อสเทิลซึ่งไม่ได้รับการจัดประเภทตามระดับดาว และต่างจากโรงแรมซึ่งได้รับการจัดประเภทจากหนึ่งถึงห้าดาว
รางวัลพระราชทานพระสุรัสวดี ครั้งที่ 30 ประจำปี พ.ศ. 2557
รางวัลพระราชทานพระสุรัสวดี ครั้งที่ 30 ประจำปี พ.ศ. 2557 จัดขึ้นโดยสมาคมผู้สื่อข่าวบันเทิงแห่งประเทศไทย เมื่อวันที่ 2 มิถุนายน พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย ภายในงานมีการประกาศรางวัลทั้งสิ้น 29 สาขา
บุรุษ (ภาษาศาสตร์)
ในทางภาษาศาสตร์ บุรุษ  เป็นการแยกแยะบุคคลทางไวยากรณ์ โดยทั่วไปได้แก่ "บุรุษที่หนึ่ง"หมายถึงผู้พูด "บุรุษที่สอง"หมายถึงผู้ที่พูดด้วย และ"บุรุษที่สาม"หมายถึงผู้อื่นที่พูดถึง ภาษาทั่วไปจะแสดงบุรุษผ่านคำสรรพนาม เรียกว่า บุรุษสรรพนาม ตัวอย่างเช่น ในภาษาไทย "ฉัน" เป็นสรรพนามบุรุษที่หนึ่ง "คุณ" เป็นสรรพนามบุรุษที่สอง และ "เขา" เป็นสรรพนามบุรุษที่สาม นอกจากนี้ ภาษายังมักแสดงบุรุษผ่านการผันคำกริยา เช่น กริยาปกติในภาษาอังกฤษมีการเติม -s ในบุรุษที่สาม เอกพจน์
ฟรีดริช ฟรอมม์
ฟุตบอลลีกเพลย์ออฟ ฤดูกาล 2019
การแข่งขัน ฟุตบอลลีกเพลย์ออฟ ของ ฤดูกาล 2018–19 จะจัดขึ้นในเดือนพฤษภาคม ค.ศ. 2019 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
"รวมผลสองนัด ดาร์บีเคาน์ตี ชนะ 4–3.
"รวมผลสองนัด ซันเดอร์แลนด์ ชนะ 1–0.
"รวมผลสองนัด เสมอ 4–4. ชาร์ลตันแอทเลติก ชนะลูกโทษ 4–3."
"รวมผลสองนัด แมนส์ฟีลด์ทาวน์ 1–1 นิวพอร์ตเคาน์ตี. นิวพอร์ตเคาน์ตี ชนะลูกโทษ 5–3."
"รวมผลสองนัด แทรนเมียร์โรเวอส์ ชนะ 2–1."
อีเอฟแอลลีกวัน ฤดูกาล 2018–19
อีเอฟแอลลีกวัน ฤดูกาล 2018–19 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 15 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 26 ภายใต้รูปแบบการแบ่งลีกปัจจุบัน. โปรแกรมการแข่งขันได้ถูกปล่อยออกมาเมื่อวันที่ 21 มิถุนายน ค.ศ. 2018 และนัดเปิดฤดูกาลของแต่ละคู่จะลงเล่นเมื่อวันที่ 4 สิงหาคม ค.ศ. 2018. และนัดปิดฤดูกาลของลีกจะจบลงในวันที่ 4 พฤษภาคม ค.ศ. 2019.
ตลาดซื้อขายนักเตะช่วงฤดูร้อนจะปิดห้าวันหลังจากเริ่มต้นฤดูกาล, เมื่อวันที่ 9 สิงหาคม ค.ศ. 2018, ตามการโหวตโดยทั้งหมด 72 สโมสรใน ฟุตบอลลีก. อย่างไรก็ตาม, แต่ละสโมสรจะสามารถทำการเซ็นสัญญายืมตัวได้จนถึงวันที่ 31 สิงหาคม. ระบบ ผู้ช่วยผู้ตัดสินวิดีโอ จะถูกนำมาใช้ในรอบเพลย์ออฟ รอบรองชนะเลิศและรอบชิงชนะเลิศเป็นครั้งแรก.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2017–18:
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2017-18, 3 ทีมที่ตกชั้นจากฟุตบอลลีกแชมเปียนชิป ฤดูกาล 2017–18 และอีก 4 ทีมที่เลื่อนชั้นจากฟุตบอลลีกทู ฤดูกาล 2017-18
คาร์ล โลเวนเฮล์ม
เคานต์คาร์ล โลเวนเฮล์ม  เกิดเมื่อวันที่ 3 พฤศจิกายน 2315 เป็นพระราชโอรสนอกสมรสของ พระเจ้าคาร์ลที่ 13 แห่งสวีเดน และ ออกัสตา โลเวนเฮล์ม เขามีพี่ชายต่างบิดา 1 ท่านคือ กุสตาฟ โลเวนเฮล์ม ซึ่งเป็นเจ้าหน้าที่การทูต เขาเข้าร่วมในปฏิบัติการสงครามในประเทศฟินแลนด์ ในปี 2331-2333 และในพอเมอเรเนียน ในปี 2350 บนดินอดนของประเทศนอร์เวย์ และ หมู่เกาะโอลันด์ ในปี 2352 และถูกเลือกให้เป็นผู้พันทางการทหารในปี 2357 และยศพลเอกในปี 2358 และยังเป็นสมาชิกคนหนึ่งของรัฐบาลสวีเดนระหว่างปี 2365-2382 และเป็นตัวแทนของประเทศสวีเดนในคองเกรสแห่งเวียนนา
ธงสหประชาชาติ
ธงสหประชาชาติ เป็นธงสีฟ้า ภายในมีสัญลักษณ์สหประชาชาติสีขาว นั่นคือ แผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
บรูนู ฟือร์นังดึช
บรูนู มีแกล บอร์ฌึช ฟือร์นังดึช (; เกิด 8 กันยายน ค.ศ. 1994) หรือที่รู้จักในหมู่แฟนฟุตบอลชาวไทยว่า "บรูโน่ เฟอร์นานเดส" เป็นนักฟุตบอลชาวโปรตุเกส ปัจจุบันเล่นในตำแหน่งกองกลางให้กับแมนเชสเตอร์ยูไนเต็ดและทีมชาติโปรตุเกส เขาใช้เวลาส่วนใหญ่ในอาชีพนักฟุตบอลอยู่ที่กัลโชเซเรียอา ประเทศอิตาลี โดยลงเล่นในเซเรียอารวม 119 นัด และทำ 15 ประตูให้กับอูดีเนเซและซัมป์โดเรีย ใน ค.ศ. 2017 เขาเซ็นสัญญาเล่นให้กับสปอร์ติงลิสบอน ทีมดังในโปรตุเกสประเทศบ้านเกิดและลงเล่นที่นั่นเป็นเวลา 3 ปี ก่อนที่จะย้ายร่วมทีมแมนเชสเตอร์ยูไนเต็ดเมื่อวันที่ 20 มกราคม ค.ศ. 2020 ด้วยค่าตัว 55 ล้านยูโร (47 ล้านปอนด์) และได้สวมเสื้อหมายเลข 18 ซึ่งเคยเป็นหมายเลขของ พอล สโกลส์ ตำนานผู้เล่นตำแหน่งกองกลางของทีม
ฟือร์นังดึชได้กลายเป็นนักเตะตัวหลักในทีมในระยะเวลาอันรวดเร็ว และได้รับการยกย่องว่าเป็นหนึ่งในผู้เล่นกองกลางตัวรุกที่มีฝีเท้าดีที่สุดคนหนึ่งในการแข่งขัน พรีเมียร์ ลีก เขามีจุดเด่นเรื่องการสังหารลูกตั้งเตะโดยเฉพาะอย่างยิ่งการยิงจุดโทษที่เฉียบคมและยังยิงลูกฟรีคิกได้อย่างแม่นยำ นอกจากนี้เขายังมีทักษะการจ่ายบอลอันยอดเยี่ยมและการเคลื่อนที่อย่างชาญฉลาด ฟือร์นังดึชลงสนามในครึ่งฤดูกาลหลังในฤดูกาล 2019–2020 รวม 22 นัด ทำไป 12 ประตู และในฤดูกาลปัจจุบัน (2020–2021) เขายังคงรักษาฟอร์มการเล่นอันยอดเยี่ยมได้อย่างต่อเนื่อง โดยลงสนามให้แมนเชสเตอร์ยูไนเต็ดครบทุกนัดในลีก และลงเล่นทุกรายการรวม 55 นัด ทำไปทั้งสิ้น 27 ประตู โดยสามารถพาทีมผ่านเข้าสู่รอบชิงชนะเลิศรายการยูโรปาลีกได้ในเดือนพฤษภาคม ค.ศ. 2021
ฟือร์นังดึชได้ถูกเรียกเป็นผู้เล่นทีมชาติโปรตุเกสชุดใหญ่ตั้งแต่ ค.ศ. 2017 ในการแข่งขันฟุตบอลโลก 2018 ก่อนหน้านี้เขาเคยลงเล่นระดับเยาวชนในนามทีมชาติและเป็นอดีตกัปตันทีมชุดอายุต่ำกว่า 21 ปี ซึ่งมีรุย ฌอร์ฌึ เป็นผู้จัดการทีมและเคยพาทีมเข้าสู่รอบ 8 ทีมสุดท้ายในการแข่งขันฟุตบอลในกีฬาโอลิมปิกฤดูร้อน ค.ศ. 2016 นับตั้งแต่ ค.ศ. 2017 เป็นต้นมา เขาลงเล่นในนามทีมชาติชุดใหญ่ทุกรายการรวม 27 นัด ทำได้ 2 ประตู และได้รับการคาดหมายว่าจะเป็นตัวหลักของทีมในศึกฟุตบอลชิงแชมป์แห่งชาติยุโรปใน ค.ศ. 2021 รวมถึงการแข่งขันฟุตบอลโลกรอบสุดท้ายใน ค.ศ. 2022
อันซี
เบรนท์ คอร์ริแกน
เจ. เอ็ดการ์ ฮูเวอร์
จอห์น เอ็ดการ์ ฮูเวอร์ (1 มกราคม 1895 – 2 พฤษภาคม 1972) คือผู้อำนวยการสำนักงานสอบสวนกลาง (FBI) แห่งสหรัฐคนแรก และผู้บริหารการบังคับใช้กฎหมายชาวอเมริกัน ได้รับการแต่งตั้งให้เป็นผู้อำนวยการสำนักงานสอบสวน (องค์กรก่อนหน้าของ FBI) เมื่อปี 1924 และมีส่วนสำคัญในการจัดตั้ง FBI เมื่อปี 1935 ซึ่งต่อมาก็ได้ดำรงตำแหน่งฯ อีก 37 ปีจนถึงแก่อสัญกรรมเมื่อปี 1972 สิริรวมอายุได้ 77 ปี ฮูเวอร์ได้รับการยกย่องในการทำให้ FBI เป็นองค์กรต่อสู้อาชญากรรมที่ใหญ่กว่าเมื่อครั้งแรกตั้งฯ และจัดตั้งหน่วยงานต่างๆ เพื่ออำนวยเทคโนโลยีแก่การตำรวจให้ทันสมัยยิ่งขึ้น อาทิเช่นการรวมศูนย์ฐานข้อมูลลายนิ้วมือและห้องปฏิบัติการนิติเวช
ในบั้นปลายของชีวิตเป็นต้นมา ฮูเวอร์ถูกวิพากษ์วิจารย์เมื่อเริ่มมีหลักฐานว่าใช้อำนาจบิดเบือนอย่างลับๆ และถูกพบว่าละเมิดการใช้อำนาจของ FBI เพื่อกำจัดศัตรูและนักเคลื่อนไหวทางการเมือง ตลอดจนถึงผู้นำทางการเมืองด้วยการสรรหาหลักฐานอย่างผิดกฎหมาย นอกจากนี้ ฮูเวอร์สะสมอำนาจและใช้เพื่อข่มขู่แม้กระทั่งประธานาธิบดีสหรัฐที่กำลังดำรงตำแหน่ง
รายพระนามและรายนามผู้ได้รับพระราชทานเหรียญรัตนาภรณ์
ปรัชญาในยุคก่อนโสเครตีส
จำนวนเชิงอันดับที่
จำนวนเชิงอันดับที่ (อังกฤษ: ordinal numbers) ในทฤษฎีเซต เป็นรูปแบบจำนวนที่เพิ่มเติมจากระบบจำนวนธรรมชาติ ซึ่งใช้ในการอธิบายวิธีการจัดอันดับเซตของวัตถุ หากมีชุดของวัตถุที่มีขนาดจำกัด เราสามารถจัดอันดับได้โดยการนับธรรมดา นั่นคือการไล่จับคู่วัตถุในเซตกับจำนวนธรรมชาติ ในทำนองเดียวกันนี้ เราใช้จำนวนเชิงอันดับที่ในการจัดอันดับของวัตถุในเซตใด ๆ ซึ่งอาจมีขนาดเป็นอนันต์ก็ได้
จำนวนเชิงอันดับที่ แสดงถึงภาวะเชิงอันดับที่ของเซตอันดับดี  หมายถึงเซตที่มีการนิยามความสัมพันธ์ &gt; บนเซต ซึ่งมีสมบัติได้แก่
จำนวนเชิงอันดับที่ต่างจากจำนวนเชิงการนับ  ซึ่งใช้แสดงขนาดของเซตโดยไม่คำนึงการจัดอันดับของสมาชิก ความแตกต่างนี้ไม่ชัดเจนสำหรับเซตจำกัด ซึ่งจำนวนเชิงอันดับที่หนึ่งตัวจะตรงกับจำนวนเชิงการนับหนึ่งตัวเสมอ แต่สำหรับเซตอนันต์ที่มีจำนวนเชิงการนับเดียวกัน อาจมีจำนวนเชิงอันดับที่ต่างกันได้
จำนวนเชิงอันดับที่สามารถนำมาบวก คูณ และยกกำลังได้เหมือนจำนวนแบบอื่น ๆ แตไม่มีสมบัติสลับที่
จำนวนธรรมชาติ (ในที่นี้รวม 0) สามารถใช้ในการแสดงสมบัติสองอย่างที่ต่างกันคือ ขนาดของเซต หรือ อันดับที่ของสมาชิกในเซต ซึ่งสำหรับเซตจำกัดสมบัติทั้งสองตัวนี้จะเทียบเท่ากัน แต่สำหรับเซตอนันต์ เราจะขยายจำนวนธรรมชาติได้สองแบบ คือจำนวนเชิงการนับซึ่งแสดงขนาด และจำนวนเชิงอันดับที่ซึ่งแสดงอันดับของสมาชิก ซึ่งเซตอนันต์แต่ละเซตจะมีจำนวนเชิงการนับค่าเดียว แต่สามารถจัดเรียงอันดับสมาชิกให้เป็นเซตอันดับดีได้หลายแบบ
หากเรามีเซตจำกัดอันดับดี เราสามารถจับคู่ 0 กับสมาชิกตัวแรกในเซต จับคู่ 1 กับสมาชิกตัวต่อมา จับคู่ 2 กับสมาชิกถัดไปอีก เช่นนี้ไปจนครบสมาชิกทุกตัวในเซต ซึ่งจะสังเกตได้ว่า ขนาดของเซตจะตรงกับจำนวนธรรมชาติที่น้อยที่สุดที่ไม่ได้จับคู่กับสมาชิกในเซต จากข้อสังเกตนี้ เราจึงนำมาใช้ในการนิยามจำนวนเชิงอันดับที่จากเซตของจำนวนที่น้อยกว่า เช่น 42 แสดงถึงภาวะเชิงอันดับที่ของเซต {0,1...,41} เราจึงนิยาม 42 เป็นเซตนั้นได้ จากนิยามนี้ จะได้ว่า หากจำนวนเชิงอันดับที่ α กับ β มีคุณสมบัติว่า β &lt; α แล้ว β ∈ α
เมื่อใช้นิยามนี้ต่อไป จะได้นิยามจำนวนเชิงอันดับที่อนันต์ตัวแรก คือ ω ซึ่งแสดงภาวะเชิงอันดับที่ของเซตของจำนวนธรรมชาติ(หรือเทียบเท่ากับจำนวนเชิงอันดับที่จำกัด)ทั้งหมด ตามด้วย ω+1 ω+2 ω+3 ไปเรื่อย ๆ ตามด้วย ω·2 (= ω+ω) ω·2+1 ω·2+2 ไปเรื่อย ๆ ตามด้วย ω·3 และหลังจากนั้นตามด้วย ω·4 ไปเรื่อย ๆ เซตของจำนวนเชิงอันดับที่ในรูป ω·m+n เมื่อ m กับ n เป็นจำนวนธรรมชาติ ก็จะมีจำนวนเชิงอันดับที่ของมันอีก คือ ω2 ในทำนองเดียวกันก็มี ω3 ω4 ไปเรื่อย ๆ จนถึง ωω จากนั้นก็มี ωωω ωωωωไปจนถึง ε0 และก็ยังสร้างจำนวนเชิงอันดับที่ผ่านนิยามเดิมต่อไปได้อย่างไม่มีที่สิ้นสุด (ทุกครั้งที่มีการกล่าวว่า "ไปเรื่อย ๆ" เราก็ยังสามารถนิยามจำนวนเชิงอันดับที่ที่มากกว่าทุกจำนวนที่อยู่ในคำว่า "ไปเรื่อย ๆ" โดยการสร้างเซตอันดับดีของจำนวนเหล่านั้น แล้วนิยามมันเป็นจำนวนเชิงอันดับที่ตัวถัดไป) ซึ่งทุกจำนวนที่กล่าวมาถึงจุดนี้ยังคงเป็นอนันต์แบบนับได้ เและเซตของจำนวนเชิงอันดับที่นับได้ทั้งหมดมีภาวะเชิงอันดับที่เป็นจำนวนเชิงอันดับที่นับไม่ได้ตัวแรกคือ ω1 โดยเลขอะเลฟที่ใช้ ω1 เป็นเลขจำนวนเริ่มต้นคือ א1
มิสเตอร์สตาร์ไทยแลนด์
มิสเตอร์สตาร์ไทยแลนด์  เป็นการประกวดความงามชายในประเทศไทย จัดขึ้นเป็นครั้งแรก ในปี พ.ศ. 2561 มิสเตอร์สตาร์ไทยแลนด์คือเวทีที่ค้นหาหนุ่มหล่อทั่วไทย 77 จังหวัด ภายใต้คอนเซปต์หนุ่มหล่อ ทั่วไทย หัวใจรักชาติ เพื่อเป็นการส่งเสริมการท่องเที่ยว วิถีชุมชน สินค้า โอทอป ในแต่ละจังหวัด ผู้ชนะการประกวดจะได้ ไปประกวดในเวทีระดับโลก และได้รับโอกาสเจิดจรัสในวงการบันเทิง ผู้ชนะเลิศเป็นผู้แทนประเทศไทยเข้าประกวดระดับนานาชาติ
ลำดับเวลาของประวัติศาสตร์การวิวัฒนาการของสิ่งมีชีวิต
ประวัติศาสตร์การวิวัฒนาการของสิ่งมีชีวิต
มิสเตอร์สตาร์ไทยแลนด์ 2019
มิสเตอร์สตาร์ไทยแลนด์ 2019  เป็นการประกวดความงามชายในประเทศไทย มิสเตอร์สตาร์ไทยแลนด์จัดขึ้นเป็นครั้งที 2 ซึ่งจะมีการทำกิจกรรมการเก็บตัวการประกวด ณ นาน่ารีสอร์ท, จังหวัดเพชรบุรี ระหว่างเดือน มิถุนายน - กรกฎาคม พ.ศ. 2562
§ มิสเตอร์พีเพิลส์ชอยซ์ กับ มิสเตอร์โซเซียลมีเดีย ได้รับการโหวตเข้ามาอยู่ใน 12 คนสุดท้าย
แซท วาไรตี้
เสด็จพระราชดำเนินเลียบพระนครโดยขบวนพยุหยาตราทางสถลมารค
สโมสรฟุตบอลชรูว์สบิวรีทาวน์
แดเนียล เจมส์
แดเนียล โอเวน เจมส์ (; เกิด 10 พฤศจิกายน ค.ศ. 1997) เป็นนักฟุตบอลชาวเวลส์ ปัจจุบันเล่นในตำแหน่งปีกให้แก่ฟูลัม โดยยืมตัวมาจากลีดส์ยูไนเต็ด และทีมชาติเวลส์
อีเอฟเอดูเคชันเฟิสต์
สถาบันสารสนเทศทรัพยากรน้ำและการเกษตร (องค์การมหาชน)
ฌูเวา แฟลิกส์
ฌูเวา แฟลิกส์ ซึไกรา (; เกิดวันที่ 10 พฤศจิกายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรอัตเลติโกเดมาดริดในตำแหน่งกองหน้า แต่สามารถเล่นในตำแหน่งปีกและกองกลางตัวรุกได้ด้วย
แฟลิกส์เริ่มฝึกฝนในสถาบันเยาวชนของโปร์ตูก่อนจะย้ายไปยังสโมสรคู่แข่งคือไบฟีกาใน ค.ศ. 2015 เขาเริ่มเล่นให้กับทีมสำรองของสโมสรในอีกหนึ่งปีต่อมา และได้เลื่อนขึ้นสู่ทีมหลักใน ค.ศ. 2018 จากนั้นได้กลายเป็นดาวยิงประตูและช่วยให้ไบฟีกาคว้าตำแหน่งชนะเลิศของลีกในฤดูกาลแรกและฤดูกาลเดียวของเขากับสโมสร โดยได้รับรางวัลผู้เล่นอายุน้อยยอดเยี่ยมแห่งปีของลีก นอกจากนี้เขายังกลายเป็นผู้เล่นอายุน้อยที่สุดที่ทำแฮตทริกได้ในยูฟ่ายูโรปาลีก (ขณะมีอายุ 19 ปี 152 วัน)
ผลงานของแฟลิกส์จุดประกายความสนใจของสโมสรในยุโรปหลายสโมสร แต่ในที่สุดอัตเลติโกเดมาดริดได้เซ็นสัญญากับเขาใน ค.ศ. 2019 ด้วยค่าธรรมเนียมการย้ายสโมสร 126 ล้านยูโร (112.9 ล้านปอนด์) ทำให้เขากลายเป็นนักฟุตบอลที่มีค่าตัวแพงที่สุดเป็นอันดับที่ 4 และเป็นนักฟุตบอลวัยรุ่นที่มีค่าตัวแพงที่สุดเป็นอันดับที่ 2 (รองจากกีลียาน อึมบาเป)
หลังจากลงเล่นให้กับทีมเยาวชนของโปรตุเกสในรุ่นอายุไม่เกิน 18 ปี, รุ่นอายุไม่เกิน 19 ปี และรุ่นอายุไม่เกิน 21 ปี แฟลิกส์ก็ได้เปิดตัวกับทีมชาติชุดใหญ่ในรอบรองชนะเลิศของยูฟ่าเนชันส์ลีก 2019 รอบสุดท้าย ซึ่งโปรตุเกสเป็นผู้ชนะเลิศในบ้านตัวเอง
ซูเปอร์จูเนียร์-เคอาร์วาย
ซูเปอร์จูเนียร์-เคอาร์วาย  เป็นกลุ่มย่อยของซูเปอร์จูเนียร์ ที่ก่อตั้งขึ้นในปี ค.ศ. 2006 โดยเอสเอ็มเอนเตอร์เทนเมนต์ ประกอบด้วยสมาชิกนักร้องเสียงหลัก 3 คนคือ เยซ็อง, รยออุก และ คยูฮย็อน
ซูเปอร์จูเนียร์ เคอาร์วาย
FC Steaua București
ดอเรีย แร็กแลนด์
ดอเรีย ลอยซ์ แร็กแลนด์ (; เกิด 2 กันยายน พ.ศ. 2499) เป็นพระชนนีของเมแกน ดัชเชสแห่งซัสเซกซ์ เป็นพระสัสสุของเจ้าชายเฮนรี ดยุกแห่งซัสเซกซ์ และเป็นยายของอาร์ชี เมานต์แบ็ตเทน-วินด์เซอร์ ผู้สืบสันตติวงศ์สหราชอาณาจักรลำดับที่ 7 เธอเคยทำงานเป็นช่างแต่งหน้า เจ้าของธุรกิจ ครูสอนโยคะ และนักสังคมสงเคราะห์ที่ทำงานในฝ่ายงานด้านสุขภาพจิตช่วง พ.ศ. 2558 ถึง 2561
ดอเรียเกิดเมื่อวันที่ 2 กันยายน พ.ศ. 2499 ในครอบครัวแอฟริกันอเมริกันในคลีฟแลนด์ รัฐโอไฮโอ เป็นบุตรสาวของจีเนตต์ อาร์โนลด์ (Jeanette Arnold; พ.ศ. 2472–2543) กับอัลวิน แร็กแลนด์ (Alvin Azell Ragland; พ.ศ. 2472–2554) สามีคนที่สอง มารดาเป็นพยาบาล ส่วนบิดาเป็นพ่อค้าของโบราณตามตลาดนัด ส่วนเจมส์และเน็ตตี อาร์โนลด์ ตาและยายของเธอประกอบกิจเป็นคนยกกระเป๋าและพนักงานคุมลิฟต์ในโรงแรมเซนต์รีจิส ถนนยูคลิดในคลีฟแลนด์ซึ่งเป็นโรงแรมเฉพาะคนผิวขาวเท่านั้น เธอย้ายตามบิดาและมารดาไปลอสแอนเจลิสตั้งแต่ยังเด็ก
เธอเข้าเรียนโรงเรียนมัธยมศึกษาแฟร์แฟกซ์ในลอสแอนเจลิส ต่อมาบิดามารดาหย่าร้างกัน ครั้น พ.ศ. 2526 บิดาสมรสใหม่กับเอวา เบอร์โรว์ (Ava Burrow) ครูปฐมวัย ซึ่งภรรยาใหม่ของพ่อคนนี้มีอายุไล่เลี่ยกับเธอ และเธอยังคงสนิทสนมกันแม้จะหย่าร้างกับบิดาไปแล้วก็ตาม แร็กแลนด์มีพี่ต่างพ่อสองคนคือโจเซฟ จูเนียร์ (Joseph Jr.) และเซาน์ดรา จอห์นสัน (Saundra Johnson) และมีน้องชายต่างแม่อีกคนหนึ่งชื่อจอฟฟรีย์ แร็กแลนด์ (Joffrey Ragland)
หลังจบการศึกษาระดับมัธยมศึกษา เธอเข้าทำงานเป็นช่างแต่งหน้า ที่นั่นเธอได้พบกับทอมัส มาร์เกิล อดีตสามี ซึ่งขณะนั้นเขาเป็นลูกจ้างของสตูดิโอละครโทรทัศน์เรื่อง "เจเนอรัลฮอสพิทัล" (General Hospital) ต่อมาเธอประกอบกิจเป็นตัวแทนท่องเที่ยวและเปิดธุรกิจส่วนตัวขนาดย่อม แต่ถูกฟ้องล้มละลายช่วงกลางปี 2000 เธอสำเร็จการศึกษาศิลปศาสตรบัณฑิต สาขาจิตวิทยาจากมหาวิทยาลัยแห่งหนึ่ง พ.ศ. 2558 เธอสอบผ่านเพื่อรับใบอนุญาตด้านสังคมสงเคราะห์ในแคลิฟอร์เนีย หลังสำเร็จการศึกษาสังคมสงเคราะห์ศาสตรมหาบัณฑิต มหาวิทยาลัยเซาเทิร์นแคลิฟอร์เนียตั้งแต่ พ.ศ. 2554 แร็กแลนด์ทำงานด้านสังคมสงเคราะห์ ณ ศูนย์สุขภาพจิตดีดี เฮิตช์ (Didi Hirsch Mental Health Service) เมืองคูลเวอร์ รัฐแคลิฟอร์เนียสามปี เธอลาออกจากคลินิกเมื่อเดือนพฤษภาคม พ.ศ. 2561 ปัจจุบันเธอยังทำงานป็นครูสอนโยคะ
นางร้าย (ละครโทรทัศน์)
นางร้าย เป็นละครโรแมนติก ดราม่าจากบทประพันธ์โดย เกตุวดี บทโทรทัศน์โดน นำกลับมาสร้างใหม่เป็นละครโทรทัศน์มาแล้ว 2 ครั้งด้วยกัน
ครั้งที่ 1 ออกอากาศทางสถานีโทรทัศน์ไทยทีวีสีช่อง 3ผลิตโดย บริษัท ฮูแฮนด์ ฮู จำกัด เขียนบทโทรทัศน์โดย วรการ กำกับการแสดงโดย ชูศักดิ์ สุธีรธรรม นำแสดงโดย จันทร์จิรา จูแจ้ง, วิลลี่ แมคอินทอช, มยุริญ ผ่องผุดพันธ์, ขวัญฤดี กลมกล่อม และนักแสดงร่วมอีกมากมายออกอากาศทุกวันจันทร์ - อังคาร 20.15 น. ออกอากาศเมื่อวันที่ 8 ตุลาคม พ.ศ. 2544 - 19 พฤศจิกายน พ.ศ. 2544 ต่อจากละคร ทางผ่านกามเทพ
ครั้งที่ 2ออกอากาศทางสถานีโทรทัศน์สีกองทัพบกช่อง 7ผลิตโดย บริษัท มงคลดี โปรดักชั่น จำกัด เขียนบทโทรทัศน์โดย วรพันธ์ รวี กำกับการแสดงโดย ตะวัน จารุจินดา นำแสดงโดย ทิสานาฏ ศรศึก, กิตตน์ก้อง ขำกฤษ, อาภา ภาวิไล, วรากร ศวัสกร, ชยพล บุนนาค, ญดา สุวรรณปัฏนะและนักแสดงร่วมอีกมากมายออกอากาศทุกวันจันทร์-อังคาร เวลา 20.30 น.เริ่มวันอังคาร ที่ 15 มกราคม พ.ศ. 2562 - วันอังคาร 5 มีนาคม 2562ต่อจากละคร คุณหนูเรือนเล็ก
กรมทหารพรานที่ 33
กรมทหารพรานที่ 33 (อักษรย่อ: กรม ทพ. 33; ) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอบันนังสตาและอำเภอกรงปินัง ซึ่งมีกองบัญชาการอยู่ที่ค่ายสมเด็จพระเอกาทศรถ อำเภอเมืองพิษณุโลก จังหวัดพิษณุโลก และมีผู้บังคับการคนปัจจุบันคือพันเอก สุทธิ์เขตต์ ศรีนิลทิน
ปัจจุบัน หน่วยเฉพาะกิจกรมทหารพรานที่ 33 ได้เข้าร่วมปฏิบัติภารกิจในพื้นที่จังหวัดยะลา
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 3 จัดตั้งกรมทหารพรานที่ 33 เพื่อทดแทนกองกำลังหลักจากกองทัพภาคที่ 3 ที่ทยอยถอนกำลัง
ซึ่งในปี พ.ศ. 2557 ชาโน แพมเบอร์เกอร์ นักแสดงลูกครึ่งไทย–เยอรมัน ได้ทำหน้าที่เป็นอาสาสมัครทหารพราน เป็นระยะเวลา 1 ปี
ส่วนในปี พ.ศ. 2560 หน่วยเฉพาะกิจกรมทหารพรานที่ 33 เป็นหนึ่งใน 5 หน่วยงาน ที่ได้รับการส่งมอบเสื้อเกราะกันกระสุนจากธนาคารไทยพาณิชย์ ซึ่งมาจากการจัดกิจกรรมเดิน–วิ่งการกุศล
ในเดือนมิถุนายน พ.ศ. 2561 ได้เกิดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานปฏิบัติการกองร้อยทหารพรานที่ 3311 หน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา ส่งผลให้เจ้าหน้าที่ทหารพรานได้รับบาดเจ็บ 2 นาย ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดยะลา เชิญสิ่งของพระราชทานไปมอบแก่ผู้ได้รับบาดเจ็บ
วันที่ 26 กุมภาพันธ์ พ.ศ. 2562 ได้เกิดเหตุคนร้ายลอบวางระเบิดกองร้อยทหารพรานที่ 3311 หน่วยเฉพาะกิจกรมทหารพรานที่ 33 ขณะดูแลความสงบเรียบร้อยในหมู่บ้าน ส่งผลให้อาสาสมัครทหารพราน อังคาร เรือนคำ เสียชีวิตในที่เกิดเหตุ จากเหตุการณ์ดังกล่าว ทางกองทัพภาคที่ 3 ได้สั่งย้ายพันเอก ธีรยุทธ สายยืด ผู้บังคับการกรมทหารพรานที่ 33 ให้กลับไปปฏิบัติหน้าที่ ณ กองบัญชาการช่วยรบที่ 3 (บชร. 3) กองทัพภาคที่ 3 ค่ายสมเด็จพระเอกาทศรถ
ข้อมูลจากสื่อ"เบนาร์นิวส์" เผยว่า นับตั้งแต่ต้นปีจนถึงเหตุการณ์ดังกล่าว มีผู้ถูกยิงหรือโดนระเบิดจนเสียชีวิตในพื้นที่สามจังหวัดชายแดนภาคใต้อย่างน้อย 32 ราย และได้รับบาดเจ็บอย่างน้อย 30 ราย
เดือนมกราคม พ.ศ. 2561 สำนักงานกองทุนสนับสนุนการสร้างเสริมสุขภาพ (สสส.) และหน่วยเฉพาะกิจกรมทหารพรานที่ 33 ได้ร่วมจัดกิจกรรมมอบอุปกรณ์กีฬาและชุดหนังสือ ให้แก่โรงเรียนในพื้นที่อำเภอกรงปินังและอำเภอบันนังสตา 14 แห่ง ปีเดียวกันนี้ หน่วยเฉพาะกิจกรมทหารพรานที่ 33 ยังเป็นส่วนหนึ่งในการดูแลคุณภาพชีวิตผู้คนในพื้นที่ เช่น จัดกำลังพลซ่อมแซมบ้านที่ทรุดโทรม รวมถึงจัดหมอเดินเท้า เข้าตรวจสุขภาพและแจกจ่ายยา
ส่วนในเดือนมกราคม พ.ศ. 2562 หน่วยเฉพาะกิจกรมทหารพรานที่ 33 ได้ร่วมกับส่วนราชการในพื้นที่และภาคเอกชน ร่วมสนับสนุนงบประมาณและอุปกรณ์ก่อสร้าง ในโครงการจิตอาสาสร้างบ้านให้แก่ผู้ยากไร้
ทหารพรานหญิง สังกัดกรมทหารพรานที่ 33 ได้รับการกล่าวว่าดูเข้มแข็ง ดุดัน แต่ภายในอ่อนหวาน ซึ่งในปี พ.ศ. 2561 ทหารพรานหญิง หน่วยเฉพาะกิจกรมทหารพรานที่ 33 ยังได้ร่วมกับกองร้อยทหารพรานที่ 4714 ช่วยต่อเติมที่พักอาศัย และมอบเครื่องมือการเกษตร ให้แก่ชาวไทยพุทธและมุสลิม ที่ร่วมกันจัดตั้งศูนย์การเรียนรู้เศรษฐกิจพอเพียง
เอ็งรีกือ อีลารียู
สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี
วิทยาลัยการคอมพิวเตอร์ มหาวิทยาลัยสงขลานครินทร์
วิทยาลัยการคอมพิวเตอร์ มหาวิทยาลัยสงขลานครินทร์ วิทยาเขตภูเก็ต  เป็นหน่วยงานเทียบเท่าคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตภูเก็ต จัดการเรียนการสอนด้านวิทยาการคอมพิวเตอร์
วิทยาลัยการคอมพิวเตอร์ มหาวิทยาลัยสงขลานครินทร์ จัดตั้งขึ้นเมื่อวันที่ 20 สิงหาคม พ.ศ. 2560 โดยสภามหาวิทยาลัยสงขลานครินทร์ เห็นชอบให้มีการจัดตั้งวิทยาลัยการคอมพิวเตอร์ (College of Computing) ณ วิทยาเขตภูเก็ต โดยรวมหน่วยงานที่มีการจัดการศึกษาด้านคอมพิวเตอร์ 2 หน่วยเข้าด้วยกัน คือ ภาควิชาวิศวกรรมคอมพิวเตอร์ วิทยาเขตภูเก็ต คณะวิศวกรรมศาสตร์ และสาขาวิชาเทคโนโลยีสารสนเทศและการสื่อสาร คณะเทคโนโลยีและสิ่งแวดล้อม ที่จัดตั้งปี พ.ศ. 2548 ในหลักสูตรวิทยาศาสตรบัณฑิต 3 สาขาวิชา (เทคโนโลยีสารสนเทศ วิศวกรรมซอฟแวร์ ธุรกิจอิเล็กทรอนิกส์) และระดับบัณฑิตศึกษา
วิทยาลัยการคอมพิวเตอร์มีเป้าหมายเพื่อบริหารการจัดการศึกษา การวิจัย และการบริการวิชาการ ในศาสตร์ด้านระบบดิจิทัลและคอมพิวเตอร์ โดยตอบสนองยุทธศาสตร์ชาติ ระยะ 20 ปี มุ่งเน้นงานวิชาการและวิจัยการคำนวณและประมวลผลในเทคโนโลยีดิจิทัล การพัฒนานวัตกรรมและธุรกิจดิจิทัล การวิเคราะห์ข้อมูลขนาดใหญ่ ส่งเสริมผู้ประกอบการใหม่ และการพัฒนาเมืองภูเก็ตอัจฉริยะ พร้อมทั้งการจัดการเรียนการสอนด้านคอมพิวเตอร์ ภายในวิทยาเขตภูเก็ต ผลิตบัณฑิตที่มีคุณธรรม จริยธรรม และเป็นผู้นำทางวิชาการในศาสตร์ที่เกี่ยวข้องกับระบบดิจิทัลและคอมพิวเตอร์ ซึ่งสอดคล้องกับความต้องการของท้องถิ่น ชายฝั่งทะเลอันดามันและประเทศ เป็นที่ยอมรับในระดับนานาชาติ
Vision วิสัยทัศน์  สร้างนวัตกรรมทางการศึกษา การวิจัยพัฒนา และการเป็นผู้ประกอบการ สำหรับประเทศและโลกในศตวรรษที่ 21
Mission พันธกิจ
1. พัฒนามาตรฐานการศึกษาที่เป็นสากลและมีพลวัตสูง
2. พัฒนางานวิจัยและนวัตกรรมเพื่อความเข้มแข็งของประเทศ
3. มุ่งเน้นการบริหารแบบมีส่วนร่วม มีธรรมภิบาล และมีประสิทธิภาพ
4. บริการวิชาการและกิจกรรมเพื่อชุมชน
คณบดี
- ผศ.ดร.อซีส นันทอมรพงศ์ "คณบดี"
รองคณบดี
- ดร.อดิศักดิ์ อินทนา "ตำแหน่งบริหาร : รองคณบดีฝ่ายวิชาการ"
- ผศ.ดร.ณัฐพงศ์ ทองเทพ "ตำแหน่งบริหาร : รองคณบดีฝ่ายกิจการพิเศษและวิเทศสัมพันธ์"
- ผศ.ดร.วโรดม วีระพันธ์ ตำแหน่งบริหาร : "รองคณบดีฝ่ายวิจัยและนวัตกรรม"
ผู้ช่วยคณบดี
- ดร.วศิมน พาณิชพัฒนกุล "ตำแหน่งบริหาร : ผู้ช่วยคณบดีฝ่ายงานรับนักศึกษาและกิจกรรมนานาชาติ"
- ดร.กุลจรี ตันตยกุล "ตำแหน่งบริหาร : ผู้ช่วยคณบดีฝ่ายพัฒนาหลักสูตรและนวัตกรรมการเรียนรู้"
- ดร.ปาณิศา ตรีพงศ์ "ตำแหน่งบริหาร :ผู้ช่วยคณบดีฝ่ายแผนและประกันคุณภาพ"
- อาจารย์เลอลักษณ์ บุญล้ำ "ตำแหน่งบริหาร : ผู้ช่วยคณบดีฝ่ายบริการวิชาการและสื่อสารองค์กร"
- อาจารย์พัชรี เทพนิมิตร "ตำแหน่งบริหาร : ผู้ช่วยคณบดีฝ่ายสนับสนุนการเรียนรู้และสหกิจศึกษา"
- อาจารย์มนชนก ทองเทพ "ตำแหน่งบริหาร : ผู้ช่วยคณบดีฝ่ายกิจการนักศึกษาและศิษย์เก่าสัมพันธ์"
https://computing.psu.ac.th/th/board-of-directors/
บริการวิชาการ.
วิทยาลัยการคอมพิวเตอร์ มุ่งเน้นการบรูณาการสร้างสรรค์และถ่ายทอดความรู้สู่สังคมเพื่อส่งเสริมการเรียนรู้ตลอดชีวิต ทางวิทยาลัยฯมีการเปิดให้บริการวิชาการด้านวิทยาการและเทคโนโลยีคอมพิวเตอร์ต่างๆ แก่โรงเรียน บริษัท หรือหน่วยงานต่าง ๆ ทั้งภายนอกและภายในมหาวิทยาลัย โดยทีมงานคณาจารย์ที่มีคุณภาพและบุคลากรผู้เชี่ยวชาญซึ่งสนับสนุนงานบริการวิชาการ ดังนี้
ติดต่อสอบถามข้อมูลเพิ่มเติมได้ที่ งานบริการวิชาการ วิทยาลัยการคอมพิวเตอร์
โทรศัพท์: คุณอาภากร บุนนาค 076-276-000 ต่อ 6471
ความร่วมมือกับหน่วยงานต่าง ๆ.
เครือข่ายความร่วมมือทางวิชาการ
วิทยาลัยการคอมพิวเตอร์.
มหาวิทยาลัยสงขลานครินทร์ วิทยาเขตภูเก็ต 80 หมู่ 1 ถ.วิชิตสงคราม ต.กะทู้ อ.กะทู้ จ.ภูเก็ต 83120
โทร 0 7627 6000 ต่อ 6471 (งานประชาสัมพันธ์), 0 7627 6045 (งานรับนักศึกษา)
Fax. 0 7627 6046
Email: coc(at)phuket.psu.ac.th
Google Map.
https://goo.gl/maps/jrQyvjQf6CZqmYza9
คาราจ
ชีราซ
กอซวีน
ตาบริซ
อิสฟาฮาน
อะราก
มัชฮัด
บีร์จันด์
ชาร์ลอตต์แห่งเมคเลินบวร์ค-ชเตรลิทซ์ สมเด็จพระราชินีแห่งสหราชอาณาจักร
แอร์เมส
ศูนย์คมนาคมพหลโยธิน
ศูนย์คมนาคมพหลโยธิน  เป็นโครงการพัฒนาพื้นที่บริการรถไฟ (Transit Oriented Development; TOD) และอสังหาริมทรัพย์แบบประสมโดยรอบสถานีกลางกรุงเทพอภิวัฒน์ บนที่ดินรวม 2,325 ไร่ (919.23 เอเคอร์) ของการรถไฟแห่งประเทศไทย ซึ่งเป็นพื้นที่เดิมของสถานีรถไฟชุมทางบางซื่อ มีแนวอาณาเขตตั้งแต่ถนนเทอดดำริ ถนนกำแพงเพชร 5 ถนนพหลโยธิน และถนนวิภาวดี-รังสิต ตลอดจนพื้นที่ของสวนวชิรเบญจทัศ สวนจตุจักร อาคารเอ็นเนอร์ยี่คอมเพล็กซ์ (สำนักงานใหญ่ของกลุ่มบริษัท ปตท.) และศูนย์การค้าเซ็นทรัล ลาดพร้าว โดยรัฐบาลไทยและการรถไฟแห่งประเทศไทยตั้งเป้าให้ศูนย์คมนาคมแห่งนี้เป็นศูนย์กลางทางการเดินทางทางรางแห่งใหม่ของประเทศไทยและภูมิภาคอาเซียน ตลอดจนเป็นศูนย์กลางทางธุรกิจครบวงจร และสมาร์ทซิตี้ที่สมบูรณ์แบบที่สุดแห่งหนึ่งในประเทศไทย
รูปแบบการพัฒนา.
ศูนย์คมนาคมพหลโยธิน ได้แบ่งการดำเนินงานออกเป็นทั้งหมด 3 ระยะ และแยกพัฒนาเป็น 10 โครงการ โดยไม่รวมพื้นที่ของสวนวชิรเบญจทัศ สวนจตุจักร อาคารเอ็นเนอร์ยี่คอมเพล็กซ์ และศูนย์การค้าเซ็นทรัลพลาซา ลาดพร้าว ซึ่งการรถไฟแห่งประเทศไทยคาดว่าจะพัฒนาแล้วเสร็จทุกระยะภายในปี พ.ศ. 2575 โดยทั้ง 10 โครงการประกอบไปด้วย
ลำดับการพัฒนา.
การพัฒนาโครงการทั้งหมด การรถไฟแห่งประเทศไทยจะแบ่งการดำเนินงานออกเป็นส่วน ๆ และใช้วิธีการร่วมพัฒนาโครงการในรูปแบบของความร่วมมือระหว่างภาครัฐฯ และเอกชน (PPP) ด้วยการแยกประมูลออกเป็นแต่ละแปลงตามความสามารถของเอกชนที่สนใจเข้าร่วมพัฒนาโครงการ โดยเริ่มจากการพัฒนาศูนย์กลางทางธุรกิจและโครงการอสังหาริมทรัพย์แบบประสมในแปลง A เป็นลำดับแรก แล้วจะพัฒนาต่อในแปลง B, C, และ D และพัฒนาต่อเนื่องจนครบทั้งโครงการภายใน พ.ศ. 2575
สถานีกลางกรุงเทพอภิวัฒน์.
สถานีกลางกรุงเทพอภิวัฒน์ หรือในชื่อเดิม สถานีกลางบางซื่อ เป็นโครงการก่อสร้างสถานีรถไฟหลักของประเทศไทย เพื่อทดแทนสถานีรถไฟกรุงเทพ (หัวลำโพง) ตั้งอยู่ในแขวงจตุจักร เขตจตุจักร กรุงเทพมหานคร เริ่มก่อสร้างเมื่อปี พ.ศ. 2556 พร้อมกับโครงการรถไฟฟ้าชานเมืองสายสีแดงเข้ม ด้วยพื้นที่ใช้งานภายในอาคารกว่า 259,000 ตารางเมตร ทำให้สถานีรถไฟแห่งนี้จะเป็นสถานีรถไฟที่ใหญ่ที่สุดในภูมิภาคเอเชียตะวันออกเฉียงใต้ และจะเป็นสถานีรถไฟที่มีจำนวนชานชาลามากเป็นอันดับ 6 ของโลกควบคู่กับสถานีรถไฟกลางซูริก โดยในระยะแรกจะให้บริการใน 8 เส้นทาง โดยเป็นระบบรถไฟฟ้าขนส่งมวลชนเร็ว 4 สายและรถไฟทางไกลอีก 4 สาย และในอนาคตมีแผนที่จะให้บริการรถไฟความเร็วสูงโดยใช้สถานีนี้เป็นสถานีต้นทาง
ศูนย์กลางทางธุรกิจและโครงการอสังหาริมทรัพย์แบบประสม (แปลง A).